На основу члана 34. Статута Дома за децу ометену у развоју „Колевка“ и члана 16. став 1. Закона о заштити узбуњивача („Сл. гласник РС“ бр. 128/14) директор Управни одбор ја дана 10.09.2015. године, донео

П Р А В И Л Н И К

о начину унутрашњег узбуњивања и другим питањима од значаја за унутрашње

узбуњивање у Дому за децу ометену у развоју „Колевка“

Члан 1.

Правилником начину унутрашњег узбуњивања и другим питањима од значаја за унутрашње узбуњивање у Дому за децу ометену у развоју „Колевка“, уређује се начин унутрашњег узбуњивања као и друга питања од значаја за унутрашње узбуњивање код послодавца (у даљем тексту: Правилник ).

Члан 2.

Достављање информације у вези са унутрашњим узбуњивањем врши се лицуовлашћеном за пријем информације и вођење поступка у вези са унутрашњим узбуњивањем, писмено или усмено.

Члан 3.

Писмено достављање информације у вези са унутрашњим узбуњивањем може се учинити непосредном предајом писмена о информацији у вези са унутрашњим узбуњивањем, обичном или препорученом пошиљком, као и електронском поштом, у складу са Законом о заштити узбуњивача (у даљем тексту: Закон).

Усмено достављање информације у вези са унутрашњим узбуњивањем врши се усмено на записник.

Уколико се достављање информације врши непосредном предајом писмена или усмено, о информацији у вези са унутрашњим узбуњивањем саставља се потврда о пријему информације у вези са унутрашњим узбуњивањем, и то приликом пријема писмена, односно приликом узимања усмене изјаве од узбуњивача.

Уколико се достављање писмена о информацији у вези са унутрашњим узбуњивањем врши обичном или препорученом пошиљком, односно електронском поштом, издаје се потврда о пријему информације у вези са унутрашњим узбуњивањем. У том случају се као датум пријема код препоручене пошиљке наводи датум предаје пошиљке пошти, а код обичне пошиљке датум пријема пошиљке код послодавца.

Ако је поднесак упућен електронском поштом, као време које је назначено у пријему електронске поште, у складу са законом.

Члан 4.

Потврда о пријему информације у вези са унутрашњим узбуњивањем садржи: кратак опис чињеничног стања о информацији у вези са унутрашњим узбуњивањем; време, место и начин достављања информације у вези са унутрашњим узбуњивањем; број и опис прилога поднетих уз информацију о унутрашњем узбуњивању; податке о томе да ли узбуњивач жели да подаци о његовом идентитету не буду откривени; податке о послодавцу; печат послодавца; потпис овлашћеног лица за пријем информације и вођење поступка у вези са унутрашњим узбуњивањем.

Члан 5.

Обичне и препоручене пошиљке на којима је означено да се упућују лицу овлашћеном за пријем информације и вођење поступка у вези са унутрашњим узбуњивањем код послодавца или на којима је видљиво на омоту да се ради о информацији у вези са унутрашњим узбуњивањем може да отвори само лице овлашћено за пријем информације и вођење поступка у вези са унутрашњим узбуњивањем.

Члан 6.

У случају анонимних обавештења, поступа се у складу са Законом.

Члан 7.

Послодавац је дужан да поступи по информацији без одлагања, а најкасније у року од 15 дана од дана пријема информације.

У циљу провере информације у вези са унутрашњим узбуњивањем, лице одговорно за пријем информације и вођење поступка у вези са унутрашњим узбуњивањем код послодавца, предузима одговарајуће радње, о чему се обавештава послодавац, као и узбуњивач, уколико је то могуће на основу расположивих података.

Члан 8.

Ако се узимају изјаве од лица, у циљу провере информације у вези са унутрашњим узбуњивањем, о томе се саставља записник.

На садржину записника може се ставити приговор.

Члан 9.

По окончању поступка саставља се извештај о предузетим радњама у поступку о информацији у вези са унутрашњим узбуњивањем, предлажу мере ради отклањања уочених неправилности и последица штетне радње насталих у вези са унутрашњим узбуњивањем.

Извештај из става 1. овог члана, доставља се послодавцу и узбуњивачу, о коме се узбуњивач може изјаснити.

Ради отклањања уочених неправилности и последица штетне радње настале у вези са унутрашњим узбуњивањем могу да се предузму одговарајуће мере на основу извештаја из става 1 овог члана.

Члан 10.

Овај правилник ступа на снагу осмог дана од дана објављивања на огласној табли Дома.

Председник Управног одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_